《学诗吟十首 其八》
元代·方回

我寓侍郎桥，夜枕闻五德。四更即不眠，东望逆曙色。

南睨三茅阁，千灯破暗黑。百八仙林钟，鼍龙吼其北。

繄此倚阑人，四海谁我识。未能朱晦翁，乡邦续道脉。

犹当陆放翁，桐江刻诗集。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。